Imtella' Ġunju 29, 2021 Għat-tieni jum konsekuttiv ġew reġistrati sitt każijiet ġodda ta' Covid-19 waqt li ma fieq ħadd biex issa l-każijiet attivi telgħu għal 40. Fl-aħħar 24 siegħa ma ġiet rappurtata ebda mewt relatata mal-pandemija biex in-numru tal-vittmi baqa' 420. Il-każijiet il-ġodda feġġew minn 2,250 'swab test' li tellgħu t-total ta' testijiet għal 983,255 u dak tal-każijiet għal 30,618. Bl-aħħar każijiet ta' fejqan telgħu għal 30,158dawk li skont l-awtoritajiet irkupraw mill-virus. Sal-bieraħ kienu ngħataw 659,488 doża tal-vaċċin li minnhom 357,171kienu l-ewwel doża. Il-persuni li issa ħadu t-tilqima kompluta jammontaw għal 315,768.